LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2008 M. SPALIO 1 D. ĮSAKYMO Nr. 3D-532 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PARAMA VVG VEIKLAI, ĮGŪDŽIAMS ĮGYTI IR AKTYVIAI PRITAIKYTI“ VEIKLOS SRIČIŲ „PARAMA VIETOS PLĖTROS STRATEGIJĄ ĮGYVENDINANTIEMS ASMENIMS MOKYTI, KONSULTUOTI“ IR „PARAMA POTENCIALIŲ VIETOS PROJEKTŲ VYKDYTOJŲ, ESANČIŲ VVG TERITORIJOJE, AKTYVUMUI SKATINTI“ ĮGYVENDINIMO TAISYKLIŲ PATVIRTINIMO“ PAKEITIMO

2012 m. gruodžio 5 d. Nr. 3D-917

Vilnius

P a k e i č i u Lietuvos kaimo plėtros 2007–2013 metų programos priemonės „Parama VVG veiklai, įgūdžiams įgyti ir aktyviai pritaikyti“ veiklos sričių „Parama vietos plėtros strategiją įgyvendinantiems asmenims mokyti, konsultuoti“ ir „Parama potencialių vietos projektų vykdytojų, esančių VVG teritorijoje, aktyvumui skatinti“ įgyvendinimo taisykles, patvirtintas Lietuvos Respublikos žemės ūkio ministro 2008 m. spalio 1 d. įsakymu Nr. 3D-532 „Dėl Lietuvos kaimo plėtros 2007–2013 metų programos priemonės „Parama VVG veiklai, įgūdžiams įgyti ir aktyviai pritaikyti“ veiklos sričių „Parama vietos plėtros strategiją įgyvendinantiems asmenims mokyti, konsultuoti“ ir „Parama potencialių vietos projektų vykdytojų, esančių VVG teritorijoje, aktyvumui skatinti“ įgyvendinimo taisyklių patvirtinimo“ (Žin., 2008, Nr. 114-4368; 2012, Nr. 87-4552):

1. Pripažįstu netekusiu galios 18.3 punktą.

2. Išdėstau 19.2 punkto pirmąją pastraipą taip:

„19.2. pagal Programos priemonės trečiąją veiklos sritį (pagal šią veiklos sritį dalyvauti mokymo ir kt. renginiuose gali VVG valdymo organų nariai, VVG nariai ir (arba) jų atstovai, turintys balso teisę, bet nesantys VVG kolegialaus valdymo organo nariais, ir asmenys, įdarbinti administruoti projektus, įgyvendinamus pagal Programos kryptį „LEADER metodo įgyvendinimas):“.“

3. Išdėstau 19.3.1 punkto pirmąją pastraipą taip:

„19.3.1. potencialių vietos projektų vykdytojų, gyvenančių ir (arba) veikiančių VVG teritorijoje, aktyvumo skatinimo (mokymai, konferencijos, parodos ir panašaus pobūdžio renginiai, susiję su LEADER metodo įgyvendinimu) išlaidos. Tais atvejais, kai organizuojami ilgesni kaip 40 val. mokymo kursai arba užsienio kalbos mokymas, arba renginys vyksta užsienyje, juridinio asmens atstovas gali dalyvauti tik juridinio asmens sutikimu.“

4. Išdėstau XVI skyrių taip:

„XVI. PIRKIMO PROCEDŪROS

50. Paramos gavėjai, kurie pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2006, Nr. 4-102) yra perkančiosios organizacijos, prekių, paslaugų ar darbų pirkimą turi organizuoti vadovaudamiesi šio įstatymo nuostatomis.

51. Paramos gavėjas, numatantis organizuoti viešuosius pirkimus, išskyrus pirkimus, kurių numatoma vertė neviršija 10 000 (dešimt tūkstančių) Lt (be PVM), atsižvelgdamas į preliminarų viešųjų pirkimų organizavimo grafiką, turi iš anksto (ne vėliau nei įvykdant apmokėjimą) pateikti Agentūrai ir suderinti su ja tokią informaciją:

51.1. pasirinktą viešojo pirkimo procedūrą ir motyvus dėl tokios procedūros pasirinkimo;

51.2. viešojo pirkimo skelbimo turinį (kai taikoma) ir pirkimo dokumentus.

52. Įvykdęs viešojo pirkimo procedūrą, išskyrus pirkimus, kurių numatoma vertė neviršija 10 000 (dešimt tūkstančių) Lt (be PVM), paramos gavėjas turi pateikti Agentūrai informaciją apie pirkimo procedūros rezultatus ir suderinti su ja viešojo pirkimo–pardavimo sutarties projektą (kai sutartis sudaroma).

53. Paramos gavėjui, numatančiam organizuoti viešuosius pirkimus, kurių vertė neviršija 10 000 (dešimt tūkstančių) Lt (be PVM), rekomenduojama viešųjų pirkimų dokumentus derinti su Agentūra.

54. Projekto įgyvendinimo išlaidos, patirtos pagal prekių, paslaugų ar darbų pirkimo sutartis, sudarytas nesilaikant šiame taisyklių skyriuje nurodytų reikalavimų, laikomos netinkamomis finansuoti.“

5. Išdėstau 82.1 punktą taip:

„82.1. visus organizuojamus mokomuosius, informacinius ir kt. renginius, konferencijas ir dalyvavimą juose, nurodant dalyvaujančius asmenis (Lietuvoje ir užsienyje);“.

L. e. žemės ūkio ministro pareigas	Kazys Starkevičius